Javaslat: a Tanács rendelete a 850/2004/EK európai parlamenti és tanácsi rendelet IV. és V. mellékletének a termikus és kohászati gyártásfolyamatokból származó, a környezetben tartósan megmaradó szerves szennyező anyagokat tartalmazó hulladék kezelése tekintetében történő módosításáról /* COM/2008/0462 végleges */





[pic] | AZ EURÓPAI KÖZÖSSÉGEK BIZOTTSÁGA | Brüsszel, 16.7.2008 COM(2008) 462 végleges Javaslat: A TANÁCS RENDELETE a 850/2004/EK európai parlamenti és tanácsi rendelet IV. és V. mellékletének a termikus és kohászati gyártásfolyamatokból származó, a környezetben tartósan megmaradó szerves szennyező anyagokat tartalmazó hulladék kezelése tekintetében történő módosításáról (előterjesztő: a Bizottság) INDOKOLÁS A környezetben tartósan megmaradó szerves szennyező anyagokról szóló 2004/850/EK rendelet 7. cikkének (2) bekezdése szerint a környezetben tartósan megmaradó szerves szennyező anyagokat tartalmazó anyagokból álló, ilyet tartalmazó vagy ilyennel szennyezett hulladékot az V. melléklettel összhangban úgy kell kezelni, hogy a környezetben tartósan megmaradó szerves szennyezőanyag-tartalom biztosan lebontásra kerüljön vagy visszafordíthatatlan módon átalakuljon. A 7. cikk (6) bekezdése és a 14. cikk (3) bekezdése alapján a Bizottság a IV. és V. mellékletet a tudományos és a műszaki fejlődéshez igazíthatja. A 14. cikk (3) bekezdése, valamint a 17. cikk (1) és (2) bekezdése szerint a Bizottságot a 2006/12/EK irányelv által hatályon kívül helyezett 75/442/EGK irányelv 18. cikke alapján létrehozott bizottság segíti. A Bizottság 2008. május 7-én a IV. és V. melléklet módosításáról szóló rendelettervezetet terjesztett szavazásra a 2006/12/EK irányelv 18. cikke alapján létrehozott bizottság elé. A rendelettervezet nem kapott minősített többséget. Ezért a 468/1999/EK határozat 5. cikkében rögzített eljárásnak megfelelően tanácsi rendeletjavaslat kerül benyújtásra a Tanácshoz. Amennyiben a Tanács a javaslat beterjesztésének időpontjától számított három hónapon belül nem jár el, a javasolt intézkedéseket a Bizottság elfogadja. Javaslat: A TANÁCS RENDELETE a 850/2004/EK európai parlamenti és tanácsi rendelet IV. és V. mellékletének a termikus és kohászati gyártásfolyamatokból származó, a környezetben tartósan megmaradó szerves szennyező anyagokat tartalmazó hulladék kezelése tekintetében történő módosításáról (EGT-vonatkozású szöveg) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, tekintettel a környezetben tartósan megmaradó szerves szennyező anyagokról és a 79/117/EGK irányelv módosításáról szóló, 2004. április 29-i 850/2004/EK európai parlamenti és tanácsi rendeletre[1] és különösen annak 7. cikke (6) bekezdésére és 14. cikke (3) bekezdésére, mivel: (1) A bázeli egyezmény részes feleinek nyolcadik konferenciája elfogadta a környezetben tartósan megmaradó szerves szennyező anyagokból álló, ilyet tartalmazó vagy ilyennel szennyezett hulladékok környezetvédelmi szempontból megfelelő kezelésére vonatkozó korszerűsített általános technikai iránymutatást (VIII/16. határozat). A lebontásról és visszafordíthatatlan átalakításról szóló IV.G.2. fejezet kiegészült a fémek termikus és kohászati gyártásfolyamatairól szóló alfejezettel. (2) Mivel jelentős szerepet játszik a környezetben tartósan megmaradó szerves szennyező anyagokat tartalmazó hulladék kezelésével kapcsolatos tudományos és műszaki fejlődésben, ezért az iránymutatás korszerűsítésének a 850/2004/EK rendeletben is meg kell jelennie. (3) A korszerűsített iránymutatás meghatározza a lebontás és a visszafordíthatatlan átalakítás szükséges szintjét is, amellyel biztosítható, hogy a tartósan megmaradó szerves szennyező anyagok jellemzői ne mutatkozzanak. A módszerek alkalmazása során többek között a poliklórozott dibenzo-p-dioxinok (PCDD-k) és poliklórozott dibenzofuránok (PCDF-ek) légköri kibocsátási értéke nem lépheti túl a 0,1 ng TEQ/Nm3-t. Ez az érték megegyezik a hulladékok égetéséről szóló, 2000. december 4-i 2000/76/EK európai parlamenti és tanácsi irányelvben[2] megállapított kibocsátási határértékkel. Mivel alapvető fontosságú előírni, hogy a tartósan megmaradó szerves szennyező anyagokat tartalmazó hulladékok kezelését végző létesítmények PCDD- és PCDF-kibocsátási értékei a 2000/76/EK irányelvben előírt határértékeken belül maradjanak, ezeket a határértékeket kell figyelembe venni, függetlenül attól, hogy az adott folyamatok az említett irányelv hatálya alá esnek-e. (4) A tartósan megmaradó szerves szennyező anyagokról szóló korszerűsített technikai iránymutatás a IV.G.1. fejezetben a selejtezett berendezések esetében a tartósan megmaradó szerves szennyező anyagokat tartalmazó vagy azokkal szennyezett berendezésrészek elkülönítését is ajánlja. Ez a követelmény egyértelművé teszi a 850/2004/EK rendelet V. mellékletének 1. részében említett előkezelési eljárások végrehajtását. A 850/2004/EK rendelet V. mellékletének 1. részét ezért ennek megfelelően módosítani kell. (5) 2005-ben az Egészségügyi Világszervezet a legújabb tudományos adatok alapján naprakésszé tette a PCDD és PCDF koncentrációs határértékeinek kiszámításához a 850/20004/EK rendelet IV. és V. mellékletében használt toxicitási egyenérték-tényezőket. A változtatásokat bele kell foglalni a 850/20004/EK rendelet IV. és V. mellékletébe. (6) Az e rendeletben előírt intézkedések a legalkalmasabbak az emberi egészség és környezet magas szintű védelmének biztosítására. (7) A 850/2004/EK rendeletet ezért ennek megfelelően módosítani kell, ELFOGADTA EZT A RENDELETET: 1. cikk A 850/2004/EK rendelet IV. és V. melléklete e rendelet mellékletének megfelelően módosul. 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. a Tanács részéről az elnök MELLÉKLET A 850/2004/EK rendelet IV. és V. melléklete a következőképpen módosul: 1. A IV. melléklet a következőképpen módosul: A (**) lábjegyzet helyébe a következő szöveg lép: „A határérték kiszámítása PCDD-ként és PCDF-ként a következő toxicitási egyenérték-tényezők (TEF) szerint történik: PCDD | TEF | 2,3,7,8-TeCDD | 1 | 1,2,3,7,8-PeCDD | 1 | 1,2,3,4,7,8-HxCDD | 0,1 | 1,2,3,6,7,8-HxCDD | 0,1 | 1,2,3,7,8,9-HxCDD | 0,1 | 1,2,3,4,6,7,8-HpCDD | 0,01 | OCDD | 0,0003 | PCDF | TEF | 2,3,7,8-TeCDF | 0,1 | 1,2,3,7,8-PeCDF | 0,03 | 2,3,4,7,8-PeCDF | 0,3 | 1,2,3,4,7,8-HxCDF | 0,1 | 1,2,3,6,7,8-HxCDF | 0,1 | 1,2,3,7,8,9-HxCDF | 0,1 | 2,3,4,6,7,8-HxCDF | 0,1 | 1,2,3,4,6,7,8-HpCDF | 0,01 | 1,2,3,4,7,8,9-HpCDF | 0,01 | OCDF | 0,0003 | ”. 2. Az V. melléklet az alábbiak szerint módosul: a) Az 1. rész a következőképpen módosul: a) Az „R1 – Elsődlegesen fűtőanyagként vagy más módon történő energiatermelésre, szolgáló felhasználás, a PCB-tartalmú hulladék kivételével” című rész a következőkkel egészül ki: „R4 Fémek és fémvegyületek újrafeldolgozása, visszanyerése a következő feltételekkel: kizárólag a vas- és acélgyártási folyamatok melléktermékeire; úgymint a gázok kezeléséből származó porokra és iszapokra vagy az acélgyárakból származó hengerelési revére és cinktartalmú szűrt szállóporokra; továbbá a rézkohók gáztisztító rendszereiből származó porokra, valamint hasonló hulladékokra és a nemvas fémgyártás ólomtartalmú fürdőinek maradványaira korlátozva. A PCB-tartalmú hulladékokat ki kell zárni. Ezek a műveletek a vas és a vasötvözetek (nagyolvasztó, aknakemence, martinkemence) és a nemvas fémek (forgódobos (Waelz) kemencében történő kezelés, függőleges vagy vízszintes kemencét alkalmazó fürdős olvasztási folyamatok) visszanyerésére korlátozódnak, feltéve, hogy az létesítmények PCDD- és PCDF-kibocsátási értékei a 2000/76/EK irányelvben* előírt határértékeken belül maradnak; függetlenül attól, hogy az adott folyamatok a fenti irányelv hatálya alá esnek-e, továbbá a 2000/76/EK irányelv egyéb alkalmazandó rendelkezéseinek, valamint a 96/61/EK irányelv előírásainak sérelme nélkül. (*) Az Európai Parlament és a Tanács 2000. december 4-i 2000/76/EK irányelve a hulladékok égetéséről (HL L 332., 2000.12.28., 91. o.).” b) az utolsó mondat elé a következő mondat kerül: „Ha egy terméknek vagy hulladéknak, mint például egy kiselejtezett berendezésnek csak egy része tartalmaz tartósan megmaradó szerves szennyező anyagot vagy ilyen által csak részben szennyezett, akkor azt el kell különíteni, és e rendelet követelményeinek megfelelően ártalmatlanítani kell.” b) A 2. részben a 6. lábjegyzet helyébe a következő szöveg lép: „(6) A határérték kiszámítása PCDD-ként és PCDF-ként a következő toxicitási egyenérték-tényezők (TEF) szerint történik: PCDD | TEF | 2,3,7,8-TeCDD | 1 | 1,2,3,7,8-PeCDD | 1 | 1,2,3,4,7,8-HxCDD | 0,1 | 1,2,3,6,7,8-HxCDD | 0,1 | 1,2,3,7,8,9-HxCDD | 0,1 | 1,2,3,4,6,7,8-HpCDD | 0,01 | OCDD | 0,0003 | PCDF | TEF | 2,3,7,8-TeCDF | 0,1 | 1,2,3,7,8-PeCDF | 0,03 | 2,3,4,7,8-PeCDF | 0,3 | 1,2,3,4,7,8-HxCDF | 0,1 | 1,2,3,6,7,8-HxCDF | 0,1 | 1,2,3,7,8,9-HxCDF | 0,1 | 2,3,4,6,7,8-HxCDF | 0,1 | 1,2,3,4,6,7,8-HpCDF | 0,01 | 1,2,3,4,7,8,9-HpCDF | 0,01 | OCDF | 0,0003 | ”. [1] HL L 158., 2004.4.30., 7. o., helyesbítve: HL L 229., 2004.6.29., 5. o. és HL L 204., 2007.8.4., 28. o. A legutóbb a 323/2007/EK bizottsági rendelettel (HL L 85., 2007.3.27., 3. o.) módosított rendelet. [2] HL L 332., 2000.12.28., 91. o.